recursal/SuperWikiNEXT-32B huggingface dataset:
**चित्तीदार हरा कबूतर** या लिवरपूल कबूतर (कालोनीस माकुलाटा) कबूतर की एक प्रजाति है और माना जाता है कि यह विलुप्त हो चुकी है। इसका पहली बार उल्लेख और वर्णन जॉन लाथम ने 1783 में किया था, जिन्होंने अज्ञात उत्पत्ति के दो नमूनों और पक्षी को वर्णित करने वाला एक चित्र देखा था। पक्षी के टैक्सोनॉमिक संबंध लंबे समय तक अस्पष्ट थे, और शुरुआती लेखकों ने कई अलग अलग संभावनाओं का सुझाव दिया था, हालांकि यह विचार कि यह निकोबार कबूतर (कालोनीस निकोबारिका) से संबंधित था काफी प्रबल थी, और इसलिए इसे एक ही जीन, कालोनेस में रखा गया था। आज इस प्रजाति को विश्व संग्रहालय, लिवरपूल में रखे गए एक नमूने के द्वारा ही जाना जाता है। 20 वीं शताब्दी में इस पर अधिक ध्यान नहीं दिया गया लेकिन 2008 में आईयूसीएन की लाल सूची में शामिल कर इसे एक विलुप्त प्रजाति के रूप में मान्यता दी गयी। 2014 में एक आनुवंशिक अध्ययन ने इस बात की पुष्टि की कि यह निकोबार कबूतर से संबंधित एक विशिष्ट प्रजाति थी और ये दोनों ही प्रजाति विलुप्त डोडो और रॉड्रिक्स सोलिटेयर के निकटतम संबंधी थे।

सन्दर्भ
-------

1. ↑  "*Caloenas maculata*". *IUCN Red List of Threatened Species. Version 2013.2*. International Union for Conservation of Nature. 2012. अभिगमन तिथि 26 November 2013.
**धनपाल** नाम के कई प्रसिद्ध व्यक्ति हुए हैं।

धनपाल १ (प्राकृत कोशकार)
------------------------

इनका बनाया हुआ **पाइय-लच्छी नाममाला** नामक सर्वप्राचीन कोश है। इस ग्रंथ की प्रशस्ति में ही ग्रंथकार ने सूचित किया है कि उन्होंने यह रचना अपनी कनिष्ठ भगिनी सुंदरी के लिए धारानगरी में वि. सं. १०२९ में की, जबकि मालव नरेंद्र द्वारा मान्यखेट लूटा गया। यह घटना अन्य ऐतिहासिक प्रमाणों से भी सिद्ध होती है। धारानरेश हर्षदेव के एक शिलालेख में उल्लेख है कि उसने राष्ट्रकूट राजा खोट्टिगदेव की लक्ष्मी का अपहरण किया था। यह नाममाला अमरकोश की रीति से २५० प्राकृत गाथाओं में रचित है, और उसमें कोई एक हजार प्राकृत शब्दों का उनके पर्यायवाची शब्दों सहित संकलन किया गया है। अधिकांश नाम और उनके पर्यायवाची तद्भव हैं। सच्चे देशी शब्द अधिक से अधिक पंचमांश होंगे।

कवि धनपाल
---------

उक्त कोशकार से भिन्न अपभ्रंश कवि धनपाल हैं जिन्होंने **भविसयत्त कहा** (भविष्यदत्त कथा) नामक अपभ्रंश काव्य की रचना की है। उन्होंने अपने माता-पिता का नाम धनश्री एवं मातेश्वर प्रकट किया है। इनके रचनाकाल का निश्चय नहीं है, तथापि इनका समय १०वीं शती अनुमान किया गया है। काव्यरचना, बहुलता से पद्धडिया छंद के कडवकों और घत्ताओं में की गई है। यह चौपाई-दोहा-रूप काव्य का पूर्वरूप है। स्थान-स्थान पर अन्य नाना छंदों का भी प्रयोग किया गया है। ग्रंथ २२ संधियों (परिच्छेदों) में समाप्त हुआ है। चरित्रनायक भविष्यदत्त वणिक्पुत्र है। वह अपने सौतेले भाई बंधुदत्त के साथ व्यापार के लिए परदेश जाता है, धन कमाता है, और विवाह भी कर लेता है। किंतु उसका सौतेला भाई उसे बार-बार धोखा देकर दु:ख पहुँचाता है। यहाँ तक कि वह उसे एक द्वीप में अकेला छोउकर उसकी पत्नी के साथ घर लौट आता है, और उसी से अपना विवाह करना चाहता है। परंतु इसी बीच भविष्यदत्त एक यक्ष की सहायता से घर लौट आता है एवं राजा को प्रसन्न कर राजकन्या से विवाह करता है। अंत में मुनि द्वारा धर्मोपदेश तथा अपने पूर्वजन्म का वृत्तांत सुनकर पुत्र को राज्य दे मुनि हो जाता है। यह कथानक जैनधर्म संबंधी श्रुत पंचमी-व्रत का माहात्म्य प्रकट करने के लिए लिखा गया है। ग्रंथ के अनेक प्रकरण काव्यगुणों से युक्त सुंदर और रोचक हैं। बालक्रीड़ा, समुद्रयात्रा, नौकाभंग, उजाड़नगर, विमानयात्रादि वर्णन पढ़ने योग्य हैं। कवि के समय में विमान नहीं थे, किंतु उसने विमानयात्रा का वर्णन बहुत सुंदर और सजीव किया है।

सन्दर्भ
-------

* **भविसत्तकहा** जैकोबी द्वारा संपादित, जर्मनी १९१८,
* दलाल और गुणो द्वारा संपादित, बड़ौदा, १९३३।


|  |  |
| --- | --- |
|  | *यह एक बहुविकल्पी शब्द का पृष्ठ है: यानि समान शीर्षक वाले लेखो की सूची। यदि आप यहां किसी विकिपीडिया की कड़ी के द्वारा भेजे गए है, तो कृपया उसे सुधार कर सीधे ही सम्बन्धित लेख से जोड़े, ताकि पाठक अगली बार सही पृष्ठ पर जा सकें।* |
तूमन नदी
तूमन नदी पर एक पुल
*इस शब्द में मिलते-जुलते अन्य नामों वाले लेखों के लिए, तूमन का बहुविकल्पी पृष्ठ देखें*
**तूमन नदी** या **तूमेन नदी** एक ५२१ किमी लम्बी नदी है जो उत्तर कोरिया की रूस और चीन के साथ सीमाओं पर बहती है। यह चंगबाई पर्वत शृंखला के लगभग २,५०० मीटर ऊँचे बएकदू पर्वत से उत्पन्न होकर पूर्वी सागर (जापान सागर) की ओर बहकर उसमें मिल जाती है। इसका नाम मंगोल भाषा से लिया गया है, जिसमें इसका अर्थ "दस हज़ार" निकलता है। उत्तर कोरिया और चीन दोनों ने इसके किनारे बहुत से कारख़ाने बनाए हुए हैं, जिन से इस का पानी बहुत प्रदूषित रहता है। फिर भी यह एक पर्यटक स्थल है और चीन ने इसके किनारे कुछ टहलने-योग्य पर्यटक स्थल बनाए हैं जहाँ से लोग नदी के पार झाँक कर उत्तर कोरिया देख सकते हैं।

तूमन नदी काफ़ी कम गहराई रखती है और इसे तैर कर पार करना आसान है। १९९० के दशक से उत्तर कोरिया की आर्थिक स्थित ख़राब रही है और वहाँ पर भुखमरी की ख़बरें भी आती रहती हैं। बहुत से उत्तर कोरियाई शरणार्थी तैर कर तूमन नदी पार करके चीन पहुँचने की कोशिश करते हैं। तूमन से दक्षिण में स्थित यालू नदी भी चीन और उत्तर कोरिया की सरहद पर है लेकिन उसे पार करना ज़्यादा कठिन है।

इन्हें भी देखें
---------------

* बएकदू पर्वत
* यालू नदी
* जापान सागर ( पूर्वी सागर )

सन्दर्भ
-------

1. ↑  The best American travel writing Archived 2011-04-13 at the Wayback Machine, Paul Theroux and Jason Wilson, Houghton Mifflin Harcourt, 2001, ISBN 978-0-618-11878-6.
**चित्तविभ्रम** अर्थात् डेलीरियम (Delirium) मानसिक संभ्रांति की उस अवस्था को कहते हैं जिसमें अचेतना, अकुलाहट और उत्तेजना पाई जाती है। इसमें असंबद्ध विचारों के साथ साधारण भ्रम और मतिभ्रम के मायाजाल मस्तिष्क की स्वाभाविक चेतना को धूमिल कर देते हैं।

चित्तविभ्रम का प्रमुख भाव एक प्रकार का भय होता हैं, जिसमें संशय और आशंका का पुट रहता है। इसके साथ मस्तिष्क की उत्तेजना और शारीरिक उथल पुथल एवं अंगों की विचित्र हलचल भी देखने को मिलती है। रोगी में आसपास के वातावरण के संबंध में जो निर्मूल अनुमान और भ्रामक धारणाएँ पाई जाती हैं, वे संदेहजनक सुरक्षात्मक ढंग की रहती हैं। इसका आधार हानि की कल्पनिक आशंका में निहित रहता है।

चित्तविभ्रम में दिन की अपेक्षा रात्रि में रोगी की अवस्था अधिक चिंताजनक हो जाती है।

कारण
----

सभी चित्तविभ्रम यथार्थ में मस्तिष्क की रासायनिक प्रक्रियाओं में दोष उत्पन्न हो जाने के कारण होते हैं। यह बाधा कई कारणों से हो सकती हैं :

(1) मादकता - निरंतर मदिरासेवन से, किसी रोग के फलस्वरूप दुर्घटनावश, आकस्मिक प्रहार, मदिराव्यसनी को मदिरा न मिलने पर; 

(2) संक्रामक रोग से; 

(3) स्वयं मस्तिष्क की व्याधियों के कारण; 

(4) परिश्रांति और घोर श्रम से; 

(5) रसायन के प्रयोग से।

उन्माद में यह आवश्यक नहीं है कि मस्तिष्क में कोई रचना संबंधी दोष परिलक्षित हो।

चित्तविभ्रम के प्रकार
---------------------

मदिराविभ्रम - लगातार मदिरापान से; 

समवसादीय - शारीरिक थकावट, या घोर अवसाद की स्थिति में; 

कंपोन्माद - मदिरासक्त को मदिरा न मिलने पर; 

आकार संबंधी विभम - इसमें व्यक्ति अपने आपको अत्यंत विशालकाय, या अति लघु आकार का, समझने लगता है। 

भावनात्मक - मन की अवस्था जिसमें व्यक्ति किसी भी असत्य बात को सच मानकर बैठ जाता है; 

चेतना संबंधी - शल्यक्रिया या मास्तिष्की रोग के बाद; 

तीक्ष्ण उन्माद - गहरे आक्षेप और कभी कभी मृत्यु; 

जराजनित - बुढ़ापे के कारण उत्पन्न चित्तभ्रम; 

स्वप्नजनित - स्वप्नावस्था का उन्माद, जो जागने पर भी बहुधा चलता रहता है; 

शांत विभ्रम - चुपचाप बुदबुदाना।

चिकित्सा और परिचर्या
--------------------

उन्माद में सर्वप्रथम मूलभूत कारणों का निर्धारण अवश्य कर लेना चाहिए। यथोचित मात्रा में आवश्यक पोषक तत्वों का सेवन करना और रक्त का अनुकूल प्रवाह बनाए रखना चाहिए। रोगी का निरीक्षण ध्यान से करते रहना चाहिए, जिससे उसे उत्तेजना और आवेश के संकट से बचाया जा सके। विशिष्ट शमक (sedative) और संमोहक ओषधियों का प्रयोग आवश्यकता होने पर किया जा सकता है, लेकिन ऐसा किसी योग्य चिकित्सक की देखरेख में ही सावधानीपूर्वक करना चाहिए। परिवर्तनशील और अपरिचित वातावरण उन्माद के लक्षणों को बढ़ा देता है, अत: रोगी के आसपास अधिक से अधिक सुपरिचित, घरेलू, सरल और शांत वातावरण बनाए रखने का पूरा प्रयत्न करना चाहिए।

| * दे
* वा
* सं
बीमारियाँ व रोग |
| --- |
| त्वचा |  • त्वचाशोथ • दाद • घमौरी • बिवाई • खाज • सफेद दाग •  कुष्ट रोग • मुंहासे • फोड़ा • फुंसी • रूसी • गंजापन • छाजन • छाल रोग • त्वचा का रंग बदलना |  |
| संक्रामक रोग |  • छोटी माता • चेचक • हैजा • डेंगू  • सूजाक • हेपेटाइटिस ए •  हेपेटाइटिस बी • हेपेटाइटिस सी • हेपेटाइटिस डी • हेपेटाइटिस ई • इनफ्लुएंजा • मलेरिया • खसरा • तानिकाशोथ • प्लेग • उपदंश • टेटनस • क्षयरोग • पीत ज्वर |
| मानसिक रोग |  • भय (फोबिया) • मनोदशा विकार • ज्ञानात्‍मक विकार • व्‍यक्तित्‍व विकार • अंतराबंध • द्रव्‍य संबंधी विकार • अवसाद • आई.ई.डी • चिंता • चित्तविभ्रम • द्विध्रुवी विकार • बहुव्यक्तित्व विकार • मनोविक्षिप्ति • मानसिक मन्दन • संविभ्रम • उत्पीड़न भ्रांति |
**जैवनिस्यन्दन** (बायोफिल्ट्रेशन) एक नवीन तकनीक है, जिसके द्वरा दुर्गन्धपूर्ण गैस और कम सान्द्र वाष्पशील कार्बनिक यौगिकों (वोलेटाइल आर्गेनिक कंपाउंड्स) को समाप्त किया जाता है। किसी भी वस्तु में दुर्गन्घ उसमे पलने वाले कीटाणुओं के उपस्थिति से होता है। इन कीटाणुओं को बायोफिल्ट्रेशन द्वारा समाप्त किया जा सकता है।

बायो-फ़िल्टर बॉक्स
------------------

इसका आकर एक घन मीटर से लेकर पचास घन मीटर तक हो सकता है। बायो-फ़िल्टर का मुख्य काम हवा धारा में समाहित प्रदूषकों को सूक्ष्मजीवों के साथ मुठभेड़ करना होता है जिसके कारण दुर्गन्ध फैलानेवाले कीटाणुओं का विनाश हो जाता है। बायो फ़िल्टर बॉक्स के अंदर फ़िल्टर लगे होते है जो सूक्ष्मजीवों के लिए प्रजनन भूमि का काम करते हैं। सूक्ष्मजीव नमी की एक पतली परत में रहते हैं, जिसे बायो-फिल्म कहते हैं। यह फिल्म फ़िल्टर के घटक को चारो तरफ से घेर लेती है और जैवछनन के दौरान प्रदूषित हवा को फ़िल्टर बॉक्स के अंदर धीरे-धीरे पंप किया जाता है। तब प्रदूषित हवा को बायो-फ़िल्टर के फिल्म सोख लेती है और परिष्कृत हवा को बाहर छोड़ देती है। इसी समय सूक्ष्मजीव सोखे गए प्रदूषित पदार्थों को नष्ट करती है और ऊर्जा, कार्बन डाईऑक्साइड और पानी का निर्माण करती है। इस पूरे प्रक्रिया को जैवनिस्पंदन कहते हैं। 

यह जैविक बिघटन प्रक्रिया को निम्न तरीके से दर्शाया जा सकता है:

जैविक प्रदूषण + O2 --> CO2 + H2O + ऊष्मा + बायोमास
Headquarters of Domino's Pizza
**डॉमिनोज़ पिज़्ज़ा** (अंग्रेजी:Domino's Pizza) एक बहुराष्ट्रीय फ़ास्ट फ़ूड कम्पनी है, जिसे पिज़्ज़ा बनाने में महारत प्राप्त है। डॉमिनोज़ संयुक्त राज्य अमेरिका की दूसरी सबसे बड़ी फ़ास्ट फ़ूड श्रृंखला है और इसके पूरी दुनिया के 60 देशों में 9000 बिक्री-केन्द्र हैं।

इस कम्पनी की स्थापना 1960 में टॉम मॉनाहैन द्वारा इप्सिलैण्टी, मिशिगन में की गई थी और इन वर्षों के दौरान यह पूरे संयुक्त राज्य अमेरिका में विस्तारित हुआ। वर्ष 1998 से इसका स्वामित्व एक निजी इक्विटी फण्ड बैन कैपिटल के पास है और 2004 से यह स्टॉक एक्सचेंज पर सूचीबद्ध है।

स्थापना
-------

डॉमिनोज़ पिज़्ज़ा की स्थापना १९६० में टॉम मॉनाहैन द्वारा इप्सिलाण्टी, मिशिगन में की गई थी। मॉनाहैम का मूल उद्देश्य तीन पिज़्ज़ा रेस्तरां खोलना था। जब मॉनाहैम १९९८ में रिटायर हुए तो उन्होंने अपना व्यापार बैन कैपिटल इंक को बेच दिया था। डेव ब्रैण्डन मार्च २०१० तक डॉमिनोज़ के कार्यकारी-व्यवस्थापक ऐर सीईओ रहे।

विस्तार
-------

डॉमिनोज़ की डिलिवरी सेवा द्वारा यह दावा किया गया है कि उनके विश्व के ६६ देशों में १०,००० स्टोर हैं।

सन्दर्भ
-------

1. ↑  डोमिनोस जर्मनी Archived 2011-07-18 at the Wayback Machine (जर्मन)

बाहरी कड़ियाँ
-------------

* डॉमिनोज़ (संराअमेरिका)
**तारिक़ बिन ज़ियाद**

व्युत्पत्ति विज्ञान
-------------------

यह शब्द अरबी क्रिया ( अरबी : طرق , ṭaraqa ) से लिया गया है जिसका अर्थ है हड़ताल करना, और एजेंटिव रूप में ( अरबी : طارق , ṭāriq ) जिसका मतलब "हथोडा मारना" है। इसे 711 ईस्वी में इबेरिया (स्पेन और पुर्तगाल) पर विजय प्राप्त करने वाले एक सैन्य नेता तारिक इब्न-ज़ियाद के नाम के रूप में इस्तेमाल करना शुरू हो गया।

मतलब
----

शार्किक अरबी में रात के समय यात्रा करने वाले व्यक्ति के लिए में उपयोग किया जाता है- एक रात्रि आगंतुक या मनोदशा- क्योंकि बदायूं अरबों को आम तौर पर यह पाया जाता है कि लंबी दूरी से एक यात्री आमतौर पर उष्णकटिबंधीय गर्मी से बचने वाली रात में पहुंच जाएगा।

यह किसी ऐसे व्यक्ति को संदर्भित करता है जो रात के मध्य में आता है और दरवाजे पर दस्तक देता है। इसके पीछे भाषाई विचार यह है: रात में आ रहा है, और ध्यान या आश्चर्य करने के लिए बुलावा।

खगोलकीय में एक चमकते हुए तारे को भू "तारिक़" कहा जाता है। 

यह एक बार सुबह के तारे शुक्र ग्रह (वीनस) को भी संदर्भित करता है, जिसमें अब एक ग्रह के रूप में जाना जाता है।

तारिक का मतलब सपने में एक आगंतुक है।

साहित्य
-------

अरबी साहित्य में, शब्द का उपयोग कई स्थानों पर दिखाई देता है जिनमें सबसे विशेष रूप से कुरान शामिल है, जहां तारिक़ ने रात में शानदार सितारों को संदर्भित किया (एट-तारिक , पद 1)।  सितारों को स्पष्ट रूप से तारिक के रूप में जाना जा सकता है क्योंकि वे रात में बाहर आते हैं,  और यह कुरान के कारण आजकल शब्द की सामान्य समझ है। 
हम इसे कई कविताओं में भी ढूंढ सकते हैं। उदाहरण के लिए, प्रसिद्ध कवियों इमरू अल-क़ैस और जारिर इब्न अत्यायाह से ।

नाम
---

* तारिक़ अज़ीज़
* तारिक़ जमील
* तारिक़ फ़तह
* तारिक अहमद लारी
* तारिक शब्बीर
* तारिक इब्न ज़ियाद
* तारिक़ मसूद
* तारिक अनवर
* तारिक फज़ल चौधरी

सन्दर्भ
-------

1. ↑  Quran 86:1-3
2. ↑  Lisan Al Arab Dictionary. Retrieved from Archived 2019-06-15 at the Wayback Machine baheth.net
3. ↑
4. ↑  "الكتب - أضواء البيان - سورة الطارق- الجزء رقم8". *library.islamweb.net*. मूल से 3 दिसंबर 2017 को पुरालेखित. अभिगमन तिथि 14 जुलाई 2018.
तारिम नदी के जलसम्भर क्षेत्र का नक़्शा
**तारिम नदी** (उईग़ुर: تارىم دەرياسى‎, तारिम दरियासी; चीनी: 塔里木河, तालीमु हे; अंग्रेजी: Tarim River) चीन के शिंजियांग प्रांत की मुख्य नदी है। इसी नदी के नाम पर महान तारिम द्रोणी का नाम पड़ा है, जो मध्य एशिया में कुनलुन पर्वतों और तियान शान पर्वतों के बीच और तिब्बत के पठार से उत्तर में स्थित है। १,३२१ किलोमीटर लम्बा यह दरिया चीन की सबसे लम्बी नदी है जो समुद्र में नहीं बहती, यानि जो एक बन्द जलसम्भर वाली नदी है। इस नदी के पानी पर उईग़ुर, स्थानीय मंगोल, इस क्षेत्र में आकर बस जाने वाले हान चीनी लोग और अन्य समुदाय निर्भर करते हैं।

इन्हें भी देखें
---------------

* तारिम द्रोणी
* कुनलुन पर्वत
* शिनजियांग प्रांत

सन्दर्भ
-------

1. ↑  Developing China's west: a critical path to balanced national development, Yue-man Yeung, Jianfa Shen, Chinese University Press, 2004, ISBN 978-962-996-157-2, *... With a length of 1321 km, the Tarim River is the longest inland river in China and the fifth longest in the world, after the Volga, Syr Darya, Amu and Ural. It is located in the northern part of the Taklimakan Desert ...*
वह **Starry sky chandelier** (इतालवी: *Lampadario cielo stellato*) एक छत है लैंप जिसे 1956 में इतालवी वास्तुकार गुआल्टिएरो गैल्मनिनी द्वारा डिजाइन किया गया था।.

कला के एकल क्रमांकित कार्य में, एक मूर्तिकला के रूप में, झूमर को 1956 में मिलान के एक अपार्टमेंट में एक कला प्रदर्शनी के बाद, अद्वितीय कार्य के प्रोटोटाइप और परियोजनाओं के साथ स्थापित किया गया था। यह कार्य इतालवी पचास के दशक में औद्योगिक डिजाइन के जन्म का प्रतिनिधित्व करता है। आज इसका मूल्य अमूल्य है।

झूमर की विशेषता विशेष महत्व के छत सितारों की एक श्रृंखला है, जो तारामंडल की दुनिया से प्रेरित है, तारकीय दुनिया को एक साथ जोड़ने की इच्छा के साथ। तारों से भरा आसमान 1950 के दशक के इतालवी डिजाइन के विशिष्ट प्रतिनिधि कार्यों में से एक था, जो इतालवी डिजाइन के इतिहास में अध्ययन का सबसे प्रतिष्ठित और दिलचस्प काल था।

गैल्मनिनी का डिज़ाइन कार्य उनके मित्र और नवीन अवंत-गार्डे वास्तुशिल्प अनुसंधान के साथी पिएरो पोर्टलुप्पी को श्रद्धांजलि है, जिनके साथ उन्होंने अक्सर खगोल विज्ञान, ब्रह्मांड और सितारों पर शोध किया था। पोर्टलुप्पी ने एस्ट्रोलैब्स और धूपघड़ी एकत्र कीं, जो अक्सर सितारों के साथ जड़ाई करती थीं, जैसे कि पलाज्जो नेची की प्रसिद्ध खिड़की। पोर्टलुप्पी मिलान में तारों से भरे आकाश वाले नवोन्वेषी तारामंडल के वास्तुकार भी थे।
1950 के दशक से, वास्तुशिल्प क्षेत्रों में गैल्मनिनी के प्रचार के कारण, तारों से भरे आसमान की छतें वास्तुकला और नवीन अवंत-गार्डे का प्रतीक बन गईं।

सन्दर्भ
-------

1. ↑  Treccani, Gualtiero Galmanini

ग्रंथ सूची
----------

* Matteo Vercelloni,  *Brief history of Italian design* , Carocci, 2008.
**डॉ॰ कृष्ण कुमार** बर्मिंघम मे बसे भारतीय मूल के हिंदी लेखक है। में डॉ॰ कृष्ण कुमार एक लम्बे अर्से से भारतीय भाषाओं की ज्योति `गीतांजलि बहुभाषी समाज' के माध्यम से जगाये हुए हैं। गीतांजलि ब्रिटेन की एकमात्र ऐसी संस्था है जो भारत की तमाम भाषाओं को साथ लेकर चलने का प्रयास करती है। डॉ॰ कुमार 1999 के विश्व हिन्दी सम्मेलन, लंदन के अध्यक्ष भी थे। डॉ॰ कुमार की कविताएं गहराई और अर्थ का संगीतमय मिश्रण होती हैं। विचार उनकी कविताओं पर हावी रहता है। उन्हें एक अर्थ में यदि कवियों का कवि कहा जाय तो शायद गलत न होगा क्योंकि गीतांजलि के माध्यम से वे बर्मिंघम के कवियों कवयित्रियों को एक नई राह भी दिखा रहे हैं। उनके अब तक दो कविता संग्रह प्रकाशित हो चुके हैं।

**गीतांजलि के सदस्यों में विभिन्न भारतीय भाषाओं के कवि** शामिल हैं। अजय त्रिपाठी, स्वर्ण तलवार, रमा जोशी, चंचल जैन, विभा केल आदि काफी अर्से से कविता लिख रहे हैं। प्रियंवदा देवी मिश्र की रचनाओं में महादेवी वर्मा का प्रभाव साफ महसूस किया जा सकता है।

इन्हें भी देखें
---------------

* आधुनिक हिंदी गद्य का इतिहास
* आधुनिक हिंदी पद्य का इतिहास
* हिंदी साहित्य

बाहरी कड़ियाँ
-------------

* लोकप्रिय प्रवासी कथाकार व उनकी रचनाएं
* लोकप्रिय प्रवासी कवि व उनकी कविताएँ
* यू के में हिंदी:उद्भव और विकास

| * दे
* वा
* सं
ब्रिटेन के प्रवासी हिंदी लेखक |
| --- |
| अचला शर्मा । उषा राजे सक्सेना । उषा वर्मा । डॉ. कविता वाचक्नवी । कादंबरी मेहरा । कीर्ति चौधरी । डॉ. कृष्ण कुमार । कैलाश बुधवार । गोविन्द शर्मा । गौतम सचदेव । ज़किया ज़ुबैरी । तितिक्षा शाह । तेजेंद्र शर्मा । तोषी अमृता । दिव्या माथुर । नरेश भारतीय । निखिल कौशिक । डॉ. पद्मेश गुप्त । प्रतिभा डावर । प्राण शर्मा । भारतेन्दु विमल । महावीर शर्मा । महेन्द्र दवेसर । डॉ. महेन्द्र वर्मा । मोहन राणा । रमेश पटेल । शैल अग्रवाल । सत्येन्द्र श्रीवास्तव । सोहन राही |
हार्वर्ड विश्वविद्यालय की तुलानात्मक जन्तुविज्ञान के विभाग में संग्रहित नरवानरों की खोपड़ीयां
**जैविक नृविज्ञान** (अंग्रेजी-*Biological anthropology*), नृविज्ञान की प्रथम एवं सर्वप्रमुख शाखा है। यह मानव का एक जैविक प्राणी के रूप में अध्ययन करता है। यह मानव की उत्पत्ति, उदविकास एवं विविध मानव समूहों के बीच मौजूद प्रजातीय विविधता का अध्ययन करता है।

मानव की उत्पत्ति एवं उसके उदविकास का अध्ययन जीवश्मीय साक्ष्यों के आधार पर किया जाता है। इसके साथ ही प्राइमेट के मानवीय गुणों का पता लगाकर मानव के पूर्वजों के बारे में अनुमान लगाया जाता है। इसके अतिरिक्त आदिकालीन जलवायु, पौधों एवं जंतुओं के अध्ययन से प्राप्त जानकारी से भी मानव उदविकास के बारे में जानने का प्रयास किया जाता है। मानव की प्रजातीय विविधता के अध्ययन के लिए मानवविज्ञानी मानव की उन शारीरिक विशिष्टताओं का अध्ययन करते हैं जो आनुवंशिक होते हैं। यह अध्ययन प्रजातीय वर्गीकरण में सहायक होते हैं।

इस शाखा का संबंध आदि मानवों और मानव के पूर्वजों की भौतिक या जैव विशेषताओं तथा मानव जैसे अन्य जीवों, जैसे चिमपैन्जी, गोरिल्ला 
और बंदरों से समानताओं से है। यह शाखा विकास शृंखला के जरिए सामाजिक रीति रिवाजों को समझने का प्रयास करती है। यह जातियों के बीच भौतिक 
अंतरों की पहचान करती है और इस बात का भी पता लगाती है कि विभिन्न प्रजातियों ने किस तरह अपने आप को शारीरिक रूप से परिवेश के अनुरूप ढाला। इसमें 
यह भी अध्ययन किया जाता है कि विभिन्न परिवेशों का उनपर क्या असर पड़ा।

जैव या भौतिक नृतत्व विज्ञान की अन्य उप शाखाएं और विभाग भी हैं जिनमें और भी अधिक विशेषज्ञता हासिल की जा सकती है। इनमें आदि मानव जीव विज्ञान, 
ओस्टियोलाजी (हड्डियों और कंकाल का अध्ययन), पैलीओएंथ्रोपोलाजी यानी पुरा नृतत्व विज्ञान और फोरेंसिक एंथ्रोपोलाजी।

मानवविज्ञान की इस शाखा का व्यावहारिक जीवन में उपयोग बढ़ रहा है, जैसे- आपराधिक गुत्थिओं को सुलझाने में, सार्वजनिक स्वास्थ्य को सुधारने में, पितृत्व संबंधी विवादो के समाधान में, शरीर पर फिट आनेवाले वस्त्रों व अन्य साजो-सामान के निर्माण में आदि।

इन्हें भी देखें
---------------

* सांस्कृतिक मानवशास्त्र
"डॉ. निशीथ पटेल" (जन्म २३ दिसंबर १९७३) एक भारतीय राजनीतिज्ञ है, जो की २००३ से २०१३ से मध्य प्रदेश के बहोरीबंद निर्वाचन क्षेत्र (संख्या ९४) का प्रतिनिधितव करते हुए विधान सभा के सदस्य। डॉ. पटेल श्री श्रवण कुमार पटेल के पुत्र हैं।

प्रारभिक जीवन
-------------

डॉ. निशिथ पटेल का जन्म २३ दिसंबर १९७३ को जबलपुर के पटेल परिवार में हुआ था. डी. पटेल श्री श्रवण कुमार पटेल एवं शोभा बेन पटेल के पुत्र है. इन्होने जबलपुर शहर के सेंट अलॉयसिस स्कूल से पढाई की. डॉ. पटेल ने मास्टर ऑफ़ कॉमर्स का अध्ययन किया और 1999 में स्नातक की उपाधि प्राप्त की. 2006 में इन्होने मुद्रण व्यवसाय के विकास और लेखांकन की भूमिका के विकास में डॉक्टर ऑफ़ फिलॉसफी (पीएचडी ) की डिग्री प्राप्त की. 
डॉ. पटेल का परिवार गुजरात के राचेड़ा गांव से सम्बंधित है, पटेल परिवार 116 साल पहले अहमदाबाद से जबलपुर आये थे और तब से ही पटेल परिवार सामाजिक सेवा और भारतीय राजनीति में शामिल हो गया है। डॉ. पटेल प्रतिष्ठित मोहनलाल हरगोविन्ददास परिवार से आते है , इस परिवार को जबलपुर म. प्र. में बीड़ीवाले के नाम से जाना जाता है।
डॉ. पटेल राजश्री परमानन्द भाई पटेल के पोते है, जिन्होने 25 वर्ष सामाजिक सेवा में गुजारा। इन्होने स्वतन्त्र भारत का पहला चुनाव लड़ा। वे म. प्र. सरकर में कैबिनेट मंत्री व विधायक थे। वे मध्य प्रदेश क्रिकेट असोसिअशन (एमपीसीए) के अध्यक्ष थे। 
डॉ. पटेल श्री श्रवण कुमार पटेल के पुत्र हे , जो की म.प्र. सरकार में संसद सदस्य एवं कैबिनेट मंत्री रह चुके है। वे संयुक्त समिति (जेपीसी) के सदस्य भी थे. वे दो अवधि काल के लिए मध्य प्रदेश क्रिकेट एसोसिएसन (एमपीसीए) के अध्यक्ष थे।

राजनितिक कॅरियर
---------------

नवबर 2003 में डॉ. पटेल ने अपना पहला चुनाव बहोरीबंद निर्वाचन क्षेत्र (संख्या 94 ) से लड़ा और विधान सभा के सदस्य (एमएलए ) के रूप में चुने गए। डॉ.पटेल को २००१८ में १३ वी विधान सभा में फिर से विधान सभा सदस्य के रूप में चुना गया। उन्हें १३ वी विधान सभा के उप मुख्य सचेतक के रूप में नियुक्त किया गया।2003 में डॉ. पटेल २३० विधायको में से सबसे काम उम्र के विद्यायक बने।

क्रिकेट प्रशासक
---------------

डॉ. पटेल को 2010 -12 में मध्य प्रदेश क्रिकेट असोसिअशन (एमपीसीए) के उपाध्यक्ष के रूप में नियुक्त किया गया था। डॉ. पटेल 2006 से जबलपुर डिविजन क्रिकेट असोसिअशन के अध्यक्ष है। 2016 में डॉ. पटेल को श्री ज्योतिरादित्य सिंधिया और श्री संजय जगदाले के बाद मध्य प्रदेश क्रिकेट असोसिअशन (एमपीसीए) के कार्यवाहक अध्यक्ष के रूप में नियुक्त किया गया है।

व्यक्तिगत जीवन
--------------

डॉ. पटेल ने नीलम पटेल से शादी की है। इनका एक पुत्र अर्जुन पटेल है, जो की एक प्रोफेसनल क्रिकेट खिलाड़ी है एवं मध्य प्रदेश क्रिकेट असोसिएशन (एमपीसीए ) और बीसीसीआई के लिए खेलते है।

सामाजिक जीवन
------------

डॉ. पटेल का परिवार एक चेरिटेबल ट्रस्ट हॉस्पिटल चलाता है। डॉ. पटेल ने जबलपुर एवं बहोरीबंद में कई नेत्र शिविर आयोजित किये है जहा मुफ्त में ऑपरेशन / सर्जरी की जाती है। डॉ. पटेल ने बहोरीबंद में कई स्वास्थ जांच शिविर आयोजित किये है। डॉ. पटेल वन्य जीव व प्रकृति के संरक्षण के लिए एनजीओ चलते है। वे विश्व वन्य जीव महासंघ (डव्ल्यू डव्ल्यूएफ ) के आजीवन सदस्य भी है। डॉ. पटेल एक उत्सुक फोटोग्राफर भी है। जिन्होंने iipc में दो गोल्ड मैडल जीते है जिसमे दुनिया भर के 38 देश भाग लेते है। डॉ. पटेल ने टिगर्स के संरक्षण के लिए भी काम किये है। 
डॉ. पटेल एक शिक्षाविद भी है, वे नचिकेता हायर सेकंडरी स्कूल जबलपुर और शांतिनिकेतन स्कूल पनागर, जबलपुर के सक्रिय सदस्य है.

सन्दर्भ
-------
एक तख़्ती पर ब्राह्मी लिपि में लिखी हुई तुषारी 'बी' भाषा (कूचा, आक़्सू विभाग, शिनजियांग प्रान्त, चीन से मिली)
तुषारी पांडुलिपि का अंश
**तुषारी** या **तुख़ारी** (अंग्रेज़ी: Tocharian, टोकेरियन; यूनानी: Τόχαροι, तोख़ारोई) मध्य एशिया की तारिम द्रोणी में बसने वाले तुषारी लोगों द्वारा बोली जाने वाली हिन्द-यूरोपीय भाषा परिवार की भाषाएँ थीं जो समय के साथ विलुप्त हो गई। एक तुर्की ग्रन्थ में तुषारी को 'तुरफ़ानी भाषा' भी बुलाया गया था। इतिहासकारों का मानना है कि जब तुषारी-भाषी क्षेत्रों में तुर्की भाषाएँ बोलने वाली उईग़ुर लोगों का क़ब्ज़ा हुआ तो तुषारी भाषाएँ ख़त्म हो गई। तुषारी की लिपियाँ भारत की ब्राह्मी लिपि पर आधारित थीं और उन्हें तिरछी ब्राह्मी (Slanted Brahmi) कहा जाता है।

शाखाएँ
------

तुषारी में लिखी हुए तीसरी से लेकर नौवी सदी ईसवी तक की पांडुलिपियों के आधार पर तुषारी भाषाओँ की दो शाखाएँ मिलती हैं, जिनके बोलने वाले एक-दुसरे को नहीं समझ सकते थे:

* तुषारी 'ए' (Tocharian A) - इसे अग्नेआई (Agnean) या पूर्वी तुषारी भी कहते हैं, हालाँकि इसे तुषारी में 'आरशी' बुलाया जाता था। यह आधुनिक शिनजियांग के काराशहर और तुरफ़ान इलाक़े में बोली जाती थी। काराशहर का पुराना नाम 'अग्नि' (Agni) था (संस्कृत में 'अग्निदेश')।
* तुषारी 'बी' (Tocharian B) - उसे कूचेआई () या पश्चिमी तुषारी भी कहते हैं। यह शिजियंग के आक़्सू विभाग के कूचा क्षेत्र में बोली जाती थी और कुछ हद तक तुषारी 'ए' के क्षेत्र में भी बोली जाती थी।

भाषावैज्ञानिक मानते हैं की यह दोनों एक ही आदिम-तुषारी भाषा से उत्पन्न हुईं जो शायद १००-१००० ईसापूर्व के काल में बोली जाती हो।

लिखाईयाँ
--------

तुषारी में लिखी पांडुलिपियों के अंश ताम्र-पत्रों, लकड़ी के तख़्तों और चीनी काग़ज़ पर मिलते हैं जो ८वीं सदी से तारिम द्रोणी के अत्यंत शुष्क वातावरण की वजह से बचे हुए हैं। बहुत सी लिखाईयाँ बौद्ध धर्म से सम्बंधित हैं और संस्कृत से अनुवादित की गई हैं। १९८९ में चीनी भाषावैज्ञानिक जी शियानलिन (季羡林) ने मैत्रेयसमिति-नाटक का १९७४ में मिली पांडुलिपि का अनुवाद प्रस्तुत किया। धार्मिक लिखाईयों के अलावा कुछ मठों की चिट्ठी-पत्री, कुछ व्यापर-सम्बन्धी दस्तावेज़, कुछ दवाई और जादू सम्बन्धी लिखाईयाँ और एक प्रेम-कविता भी मिली हैं।

इन्हें भी देखें
---------------

* तुषारी लोग
* तारिम द्रोणी

सन्दर्भ
-------

1. ↑  The Blackwell encyclopedia of writing systems Archived 2012-05-06 at the Wayback Machine, Florian Coulmas, Wiley-Blackwell, 1999, ISBN 978-0-631-21481-6, *... the Gupta script is a direct descendent of Brahmi writing ... a cursive variety was carried to Central Asia where it was further developed into the Tocharian script, also known as 'Central Asian slanting' ...*
2. ↑  Fragments of the Tocharian A Maitreyasamiti-Nāṭaka of the Xinjiang Museum, China, Xianlin Ji, Werner Winter, Georges-Jean Pinault, Walter de Gruyter, 1998, ISBN 978-3-11-014904-3
3. ↑  Encyclopedia of language & linguistics, E. K. Brown, R. E. Asher, J. M. Y. Simpson, Elsevier, 2006, ISBN 978-0-08-044299-0, *... a solitary love poem and a large number of monastery records, as well as caravan passes and cave graffiti ...*
थिमिथी एक हिंदू त्यौहार है जो तमिल नाडु, दक्षिण भारत में उत्पन्न होता है जिसे दीपाली से एक हफ्ते पहले मनाया जाता है।

यह तमिल कैलेंडर के ऐपसी के महीने के दौरान आयोजित किया जाता है। थिमिथी द्रौपदी अम्मन के सम्मान में है, जिसे मारिमान के अवतार माना जाता है, और भारत, श्रीलंका, सिंगापुर, मलेशिया, मॉरीशस, रीयूनियन, दक्षिण अफ्रीका और बड़े दक्षिण भारतीय आबादी वाले अन्य देशों में अभ्यास किया जाता है। सिंगापुर में, समारोह लगभग 10 बजे सैरंगून रोड के श्री श्रीनिवास पेरुमल मंदिर से शुरू होता है और पुजारी सड़कों के माध्यम से दक्षिण ब्रिज रोड में स्थित श्री मारिमान मंदिर में लोगों की भव्य जुलूस की ओर जाता है जहां वास्तविक तीमिटी होती है। पुजारी तीमुति को अपने सिर पर कराकाट्टम के साथ गर्म जलती हुई लकड़ी से भरा गड्ढा के माध्यम से चलने से शुरू होता है। उसके बाद पुरुष भक्त अपने व्यक्तिगत वादे को पूरा करने और उनका विश्वास साबित करने के इरादे से आगे आते हैं।

भक्तों में गैर-भारतीय और गैर-हिंदुओं के अल्पसंख्यक शामिल हो सकते हैं।

त्योहार की अवधि के दौरान, महाभारत के दृश्य भक्तों और नाटक मंडलों द्वारा अधिनियमित होते हैं। आग से चलने के एक हफ्ते पहले वे पेरियाची के लिए प्रार्थना करते थे जो मरिअमैन के परिवार के सबसे महत्वपूर्ण देवताओं में से एक थे। भव्य प्रार्थना सत्र भक्तों पर उनके आशीर्वाद का अनुरोध करने के लिए आयोजित किया जाता है और त्योहार के दौरान कोई अप्रिय घटना नहीं होनी चाहिए। अरवन पूजा भी आयोजित की जाती है जिसमें भक्तों अर्जुन के पुत्र, अरवन के सम्मान में प्रार्थना करते हैं, जिन्होंने पांडवों की जीत सुनिश्चित करने के लिए देवी काली को स्वयं बलिदान किया था।

दूसरी घटना अर्जुन और द्रौपदी के बीच आयोजित एक प्रतीकात्मक भव्य विवाह समारोह है। यह शायद सबसे महत्वपूर्ण अनुष्ठान है: हिजबरी के बलिदान का एक अनुकरण, जो महाभारत युद्ध से पहले पांडवों की सफलता सुनिश्चित करने के लिए किया गया था। नकली अनुष्ठान में मानव बलिदान शामिल नहीं होता है।

भक्तों ने अपनी प्रार्थनाओं को दूध के बर्तनों को ले जाने, कुंबदिथन्दम और अंगापिराठीचनम करते हुए पेश करते हैं। मरियममैन को दूध के साथ दूध स्नान दिया जाता है जो कि भक्त लाए जाते हैं क्योंकि यह एक विश्वास है कि मनुष्य के पापों को धोया जाएगा। थिमिथी त्यौहार से दो दिन पहले, 18 दिनों की लड़ाई को याद करने के लिए एक रजत रथ जुलूस ले जाता है जो पांडवों की जीत में खत्म होता है। इस मौके पर, कृष्णा अर्जुन के सारथी होने के लिए राजी हो गए। इस अवसर को सिंगापुर में शुक्रवार और शनिवार को तिमुटी से पहले चिह्नित करते हुए, रॉक जुलूस टेलोक ब्लांगा और बुकीत मेरह जिलों के आसपास होता है।

आग गड्ढा अंतिम दिन से पहले रात तैयार की जाती है और रस्में भर में लाल गर्म रखी जाती है। भक्त लगभग 4 बजे तक अपने अनुष्ठान शुरू करते हैं और घटना 11 बजे से पहले समाप्त होती है। यह माना जाता है कि अगर वे वास्तव में द्रौपदी के प्रति समर्पित हैं तो वे आग से भरे हुए चले जाएँगे।

कुछ भक्तों को उनके पैरों पर जलने की चोट होती है। तमिलनाडु में इस तरह के अनुष्ठानों के अधीन बच्चों की चोटों की सूचना दी गई है। चलते समय अस्थिरता के कारण, बच्चे गिर जाते हैं और अक्सर उनके पैर के अलावा उनके शरीर के अन्य भागों में घायल हो जाते हैं। लेकिन अध्ययनों से पता चला है कि इस और इसी प्रकार के अनुष्ठानों में शामिल लंबे समय तक पीड़ित होने से प्रतिभागियों के लिए उत्साह की भावना हो सकती है।

पांच हजार से अधिक लोग थिमिदियां करते हैं और बहुत से लोग मस्तिष्कशून्य होते हैं, कर्ण भेदन करते हैं, देवी को भेंट के रूप में मंदिर के सामने पोंगल, किडावेट्टू (बकरी काटना) करते हैं और त्योहार मनाते हैं।

सन्दर्भ
-------
**डॉ. बाबासाहेब आंबेडकर मराठवाड़ा विश्वविद्यालय** (**BAMU**), पूर्व में **मराठवाड़ा विश्वविद्यालय**, औरंगाबाद, महाराष्ट्र, भारत गणराज्य में स्थित है। यह भारतरत्न डॉ. बाबासाहेब आंबेडकर, जो आधुनिक भारत के निर्माता, मानवाधिकारी नेता, प्रतिभाशाली एवं बहुश्रूत विद्वान, क्रांतिकारी और भारतीय संविधान के मुख्य शिल्पकार के नाम से जाने जाते है। यह मुख्य रूप से विश्वविद्यालय के डॉ बाबासाहेब आंबेडकर की पहल पर स्थापित किया गया था, के रूप में तो पश्चिमी विदर्भ में उच्च शिक्षा की सुविधा की भारी कमी को भरने के लिए, मराठवाड़ा और उत्तर महाराष्ट्र विश्वविद्यालय 23 अगस्त, 1958 को स्थापित किया गया था इस विश्वविद्यालय में योगदान दिया है असंख्य ways.Since में क्षेत्रों और लोगों से सटी अपनी स्थापना की प्रगति, विश्वविद्यालय के लगभग 404 [1] से संबद्ध कॉलेजों, जो महाराष्ट्र राज्य के चार जिलों (औरंगाबाद, जालना, बीड और उस्मानाबाद) के अंतर्गत आ गया। छात्र जनसंख्या 4,44,336 से अधिक है।

इतिहास
------

Central statue of Dr Babasaheb Ambedkar in Dr. Babasaheb Ambedkar Marathwada University.
Namantar Shahid Stambh is Namantar martyrs monolith in front of university gate erected in memory of the valour and the sacrifice of Dalit martyrs.

पुस्तकालय
---------

राज्य - चिह्न
-------------

विभागों
-------

उस्मानाबाद subcenter
--------------------

निवास के छात्र हॉल
------------------

Vishnu prashad painuly

इन्हें भी देखें
---------------

सन्दर्भ
-------

1. ↑

बाहरी कड़ियाँ
-------------
***धमाका*** ( अनुवाद. Blast ) एक 2022 भारतीय तेलुगु भाषा की एक्शन कॉमेडी फिल्म है, जो त्रिनाधा राव नक्कीना द्वारा निर्देशित और प्रसन्ना कुमार बेजवाड़ा द्वारा लिखित है । इसमें रवि तेजा, जयराम और श्री लीला हैं। फिल्म का निर्माण पीपुल मीडिया फैक्ट्री और अभिषेक अग्रवाल आर्ट्स ने किया है।

प्रिंसिपल फोटोग्राफी अक्टूबर 2021 में शुरू हुई और सितंबर 2022 में समाप्त हुई जो हैदराबाद और स्पेन में हुई।

धमाका 23 दिसंबर 2022 को रिलीज़ हुई, इसे अपने अभिनेताओं के प्रदर्शन, कॉमेडी, साउंडट्रैक और बैकग्राउंड म्यूजिक के लिए आलोचकों से मिश्रित समीक्षा मिली, लेकिन इसकी पेसिंग और पटकथा लेखन की आलोचना की। फिल्म ने दुनिया भर में 108 करोड़ से अधिक की कमाई की, जिससे यह 2022 की सबसे ज्यादा कमाई करने वाली तेलुगु फिल्मों में से एक बन गई और अभिनेता रवि तेजा के करियर की सबसे ज्यादा कमाई करने वाली फिल्म बन गई।

संक्षिप्त कहानी
---------------

फिल्म में रवि तेजा का नाम विवेक आनंद चक्रवर्ती है। लेकिन वह दोहरी भूमिका निभा रहे हैं। उनका दूसरा अवतार स्वामी है। पहला एक बहुत बड़े बिजनेसमैन का बेटा और वारिस है, जबकि दूसरा एक साधारण परिवार में पैदा हुआ एक आम आदमी है। बिजनेस टाइकून मरने वाला है और वह अपनी संपत्ति अपने बेटे को सौंप कर मरना चाहता है, लेकिन एक अजीब खलनायक विवेक आनंद के रास्ते में फंस जाता है, स्वामी की उलझन से लड़ता है, खलनायक को उसके किए की सजा मिलती है और वह कहानी समाप्त

सन्दर्भ
-------

1. ↑  "From Budget to Collections, All You Need to Know About Ravi Teja's Dhamaka". *News 18*. 24 December 2022. अभिगमन तिथि 28 December 2022.
2. ↑  "OTT: ఈ వారం ఓటీటీలో బ్లాక్ బస్టర్ సినిమాలు.. వీకెండ్ ఎంజాయ్‌మెంట్ వేరే లెవల్!". *Samayam Telugu*. अभिगमन तिथि 21 January 2023.
3. ↑  "FILM REVIEW: आपकी मसाला मास एंटरटेनमेंट वाली फिल्म की कमी पूरी करती है 'धमाका'". *News18 हिंदी*. 2023-02-13. अभिगमन तिथि 2023-06-02.
4. ↑  "OTT: ఈ వారం ఓటీటీలో బ్లాక్ బస్టర్ సినిమాలు.. వీకెండ్ ఎంజాయ్‌మెంట్ వేరే లెవల్!". *Samayam Telugu* (तेलुगू में). अभिगमन तिथि 2023-01-21.
5. ↑  "रिलीज हुआ रवि तेजा की नई फिल्म का ट्रेलर, अब इस अंदाज में मचाएंगे 'धमाका'". *NDTVIndia*. अभिगमन तिथि 2023-06-02.
लखनऊ में १९३६ में जन्मे डॉ॰ मसूद उर्दू के जाने-माने साहित्यकार हैं। उन्होंने लखनऊ विश्वविद्यालय से स्नातक की परीक्षा उत्तीर्ण की और इसके बाद इसी विश्वविद्यालय से १९५७ में फारसी साहित्य में स्नातकोत्तर उपाधि हासिल की। इलाहाबाद विश्वविद्यालय से १९६५ में उन्होंने उर्दू में और लखनऊ विश्वविद्यालय से फारसी में पीएचडी की उपाधि प्राप्त की। मसूद ने २१ से अधिक पुस्तकों का लेखन, संपादन और प्रकाशन किया है और उर्दू तथा फारसी में उनके लगभग दो सौ से अधिक लेख प्रकाशित हुए हैं। डॉ॰ मसूद को उत्तर आधुनिक उर्दू तथा कथा साहित्य के प्रवर्तकों में से एक माना जाता है। उन्हें उर्दू अकादमी के कई पुरस्कारों और प्रतिष्ठित साहित्य अकादमी पुरस्कारों से सम्मानित किया जा चुका है। ताऊस चमन की मैना उर्दू का लघु कथा संग्रह है, जिसमें परिवर्तन तथा अस्तित्व के ह्रास की तरफ बढ़ने के बारे में प्रभावशाली कल्पनाएँ की गई हैं। उन्हें २००७ में सरस्वती सम्मान से भी सम्मानित किया गया है।

सन्दर्भ
-------

1. ↑  "डॉ॰ नैयर मसूद को सरस्वती सम्मान". वेब दुनिया. मूल (एचटीएम) से 11 मई 2009 को पुरालेखित. अभिगमन तिथि ८ जनवरी २००९. `|access-date=` में तिथि प्राचल का मान जाँचें (मदद)
**डॉ॰ पद्मेश गुप्त** ब्रिटेन मे बसे भारतीय मूल के हिंदी लेखक है। डॉ॰ पद्मेश गुप्त ने यू॰के॰ हिन्दी समिति एवं `पुरवाई' पत्रिका के माध्यम से हिन्दी को इस देश में प्रतिष्ठित करने में महत्त्वपूर्ण भूमिका निभाई है। वे स्वयं मूलत: कवि हैं लेकिन बीच-बीच में कहानियाँ भी लिख लेते हैं। कथा यू॰के॰ की कथा गोष्ठी में कहानी पाठ भी कर चुके हैं। कृति यू॰के॰ द्वारा आयोजित एक प्रतियोगिता में (जिसके निर्णायक भारत और अमरीका से थे) डॉ॰ पद्मेश गुप्त को कविता में प्रथम एवं कहानी में द्वितीय स्थान मिला। पद्मेश की कविताओं की विशेषता यह है कि वे पढ़ने में भी उतना ही प्रभावित करती हैं जितनी कि सुनने में। उनकी कविताएँ समकालीन विषयों को उठाती हैं और बहुत से नए बिम्ब भी प्रस्तुत करती हैं।

इन्हें भी देखें
---------------

* आधुनिक हिंदी गद्य का इतिहास
* आधुनिक हिंदी पद्य का इतिहास
* हिंदी साहित्य

बाहरी कड़ियाँ
-------------

* लोकप्रिय प्रवासी कथाकार व उनकी रचनाएं
* लोकप्रिय प्रवासी कवि व उनकी कविताएँ
* यू के में हिंदी:उद्भव और विकास

| * दे
* वा
* सं
ब्रिटेन के प्रवासी हिंदी लेखक |
| --- |
| अचला शर्मा । उषा राजे सक्सेना । उषा वर्मा । डॉ. कविता वाचक्नवी । कादंबरी मेहरा । कीर्ति चौधरी । डॉ. कृष्ण कुमार । कैलाश बुधवार । गोविन्द शर्मा । गौतम सचदेव । ज़किया ज़ुबैरी । तितिक्षा शाह । तेजेंद्र शर्मा । तोषी अमृता । दिव्या माथुर । नरेश भारतीय । निखिल कौशिक । डॉ. पद्मेश गुप्त । प्रतिभा डावर । प्राण शर्मा । भारतेन्दु विमल । महावीर शर्मा । महेन्द्र दवेसर । डॉ. महेन्द्र वर्मा । मोहन राणा । रमेश पटेल । शैल अग्रवाल । सत्येन्द्र श्रीवास्तव । सोहन राही |
डॉ. जे.एस. यादव अंतर्राष्ट्रीय ख्यातिप्राप्त जीव वैज्ञानिक थे। वे देश के प्रतिष्ठित पर्यावरणविद और शिक्षाविद भी थे। वे पंजाब विश्वविद्यालय, चंडीगढ़ की सिनेट, सिंडिकेट और फाइनेंस बोर्ड से सदस्य और कई विभागों के अधिष्ठाता रहे, वहीँ कुरुक्षेत्र विश्वविद्यालय में zoology विभाग के अध्यक्ष, डीन विज्ञानं संकाय आदि महत्वपूर्ण पदों पर कार्यरत रहे। डॉ. यादव ने अन्तर्राष्ट्रीय मंचों पर भी भारत का प्रतिनिधित्व किया। वे शांति मिशन के प्रमुख के रूप में जर्मनी गए थे। इसके आलावा रूस आदि अन्य देशों में भी उन्होंने भारत का गौरव बढाया|

कोशिकानुवंशिकी के क्षेत्र में उनके शोध कार्यों के परिणाम स्वरुप एक डच वैज्ञानिक ने उनके सम्मान में एक बीटल का नाम 'हाइड्रोक्स यादवी' रखा है।

जन्म और शिक्षा
--------------

डॉ. यादव का जन्म 8 नवम्बर, 1942 को हरियाणा के जिला महेंद्रगढ़ के गाँव नीरपुर (नारनौल) में दिवाली के दिन श्री नन्दलाल सिंह तहसीलदार और श्रीमती निहालकौर के घर हुआ था। आप तीन भाई बहनों में सबसे बड़े थे।

आपने प्रारम्भिक शिक्षा गाँव में ही पंडित शम्भुदयाल से प्राप्त की। औपचारिक प्राथमिक शिक्षा जिला बोर्ड प्राइमरी स्कूल, नंगली गोधा से और भूपेंद्रा हाई स्कूल, नारनौल से दसवी कक्षा पास की।

आपने डी.ए.वी. कॉलेज जालंधर से बी.एस.सी, पंजाब यूनिवर्सिटी, चंडीगढ़ से एम.एस.सी.(आनर्स) और पी.एच.डी तथा कुरुक्षेत्र विश्वविद्यालय से एल.एल.बी. की उपाधियाँ प्राप्त की और जींद के जाट कॉलेज, जींद में प्रधानाचार्य नियुक्त हुए|

जीव वैज्ञानिक के रूप में योगदान
-------------------------------

जीव वैज्ञानिक के रूप में आपने लगभग 36 वर्ष कार्य किया। इस दौरान उन्होंने 6 बड़े रिसर्च प्रोजेक्ट सफलता पूर्वक पूरे किये वहीँ उनके 160 शोध-पत्र (Full-Paper), 156 Abstracts अन्तर्राष्ट्रीय और राष्ट्रीय शोध जर्नल्स में प्रकाशित हुए| वे एनिमल साइटोजेनेटिक्स, ह्यूमन जेनेटिक्स और एको जेनेटिक्स के विशेषज्ञ थे।

उनके योगदान को रेखांकित करने के लिए एक डच वैज्ञानिक ने एक बीटल का नाम 'हाइड्रोक्स यादवी' रखा है।

आप विभिन्न विज्ञानं सम्बन्धी संस्थाओं के अध्यक्ष और पदाधिकारी रहे। जिनमें सोसाइटी ऑफ़ साय्टोलोगिस्ट्स एंड जेनेटिसिस्टिस इंडिया के 1997 से 2000 तक अध्यक्ष रहे। Please view Information on Achievements
"ज्ञान मुक्त होना चाहता है" (अंग्रेज़ी में :- *"Information wants to be free"*) एक अभिव्यक्ति है जिसका अर्थ है कि सभी लोग जानकारी/ज्ञान तक मुक्त एवं बाधाहीन रूप से पहुंचने में सक्षम होने चाहिए अथवा, अन्य शब्दों में कहें तो, ज्ञान (जिसे एक पात्र के रूप में दर्शाया जा रहा है) का स्वाभाविक रूप है कि वो यथासंभव लोगों के बीच मुक्त रूप से उपलब्ध होने का प्रयास करता है। इसका उपयोग प्रायः प्रौद्योगिकी कार्यकर्ताओं द्वारा उन नियमों एवं विधि कि धाराओं की आलोचना करने के लिए किया जाता है जो पारदर्शिता और सूचना तक सामान्य पहुंच को सीमित करते हैं। बौद्धिक संपदा विधान की आलोचना करने वाले लोगों का कहना है कि सरकार द्वारा प्रदत्त एकाधिकार की प्रणाली संघर्ष करती है सूचना के सार्वजनिक प्रसार के विकास के विरुद्ध। इस अभिव्यक्ति का श्रेय अक्सर स्टीवर्ट ब्रांड को दिया जाता है, जिन्हें 1984 में एक हैकर्स सम्मेलन में यह कहते हुए चिन्हित किया गया था।

### *Gratis* बनाम *libre*

अंग्रेज़ी भाषा में "free" शब्द के दो अर्थ होते हैं; एक का अभिप्राय होता है "मुक्त" से, जबकि दूसरे का अभिप्राय "निःशुल्क" से होता है। इसी कारण अंग्रेज़ी वाक्य "Information wants to be free" का अर्थ अस्पष्ट लग सकता है। दोनों अभिप्रायों में अंतर करने हेतु, लैटिन भाषा के शब्द *gratis* का उपयोग होता है "निःशुल्क" समझाने के लिए और लैटिन भाषा के ही शब्द *libre* का उपयोग होता है "मुक्त" समझाने के लिए।

इन्हें भी देखें
---------------

* मुक्त सॉफ्टवेयर

सन्दर्भ
-------

1. ↑  Wagner, R Polk, *Information wants to be free: intellectual property and the mythologies of control* (PDF) (essay), University of Pennsylvania, मूल (PDF) से 26 December 2010 को पुरालेखित, अभिगमन तिथि 9 December 2010.
*सिकंदर महान के शिविर में अमेज़ॅन क्वीन थेलेस्ट्रिस* की 18 वीं शताब्दी की रोकोको पेंटिंग, जोहान जॉर्ज प्लैटज़र द्वारा
थैलेस्ट्रिस ग्रीक पौराणिक कथाओं में भयंकर योद्धा महिलाओं की एक जमात, ऐमज़ॉन की एक प्रसिद्ध रानी थी। प्राचीन खातों के अनुसार, उसने चौथी शताब्दी ईसा पूर्व में सिकंदर महान का दौरा किया और प्रस्तावित किया कि वे शक्तिशाली संतानों की दौड़ बनाने के लिए संभोग करें।

प्लूटार्क और इतिहासकार क्विंटस कर्टियस रूफस के लेखन सहित कई प्राचीन ग्रंथों में थैलेस्ट्रिस की कहानी का वर्णन किया गया है। उनके खातों के अनुसार, थालेस्ट्रिस ने 300 महिलाओं के एक समूह को आधुनिक पाकिस्तान में हाइडस्पेश नदी (अब झेलम नदी के रूप में जाना जाता है) के पास अपने शिविर में अलेक्जेंडर से मिलने के लिए नेतृत्व किया। कमांडिंग उपस्थिति और दृढ़ इच्छाशक्ति के साथ उन्हें असाधारण रूप से सुंदर बताया गया।

थेलेस्ट्रिस ने सिकंदर को सूचित किया कि वह उसके लिए एक बच्चा पैदा करने आई है, क्योंकि उसका मानना था कि उन दोनों के बीच एक मिलन से असाधारण शक्ति और बुद्धिमत्ता वाला बच्चा पैदा होगा। अलेक्जेंडर, प्रस्ताव से घबराए हुए, थेलेस्ट्रिस के साथ एक तंबू में 13 दिन बिताने के लिए सहमत हुए, जो उनकी गोपनीयता के लिए स्थापित किया गया था।

13 दिन बीत जाने के बाद, थैलेस्ट्रिस चले गए, कथित तौर पर सिकंदर के बच्चे के साथ गर्भवती थी। हालांकि, इस संघ से उत्पन्न बच्चे के अस्तित्व की पुष्टि करने के लिए कोई ऐतिहासिक साक्ष्य नहीं मिला है, और थेलेस्ट्रिस और सिकंदर की कहानी को व्यापक रूप से एक मिथक माना जाता है।

इसके बावजूद, कला, साहित्य और यहां तक ​​कि फिल्म के प्रेरक कार्यों में थैलेस्ट्रिस की किंवदंती उम्र भर बनी रही। वह महिला शक्ति और स्वतंत्रता के एक शक्तिशाली प्रतीक, ऐमज़ॉन की पौराणिक कथाओं में एक महत्वपूर्ण व्यक्ति बनी हुई है।
**धनौल्टी** (Dhanaulti) भारत के उत्तराखण्ड राज्य के टिहरी गढ़वाल ज़िले में स्थित एक बस्ती है।

विवरण
-----

धनौल्टी मसूरी से लगभग तीस किलोमीटर दूर टिहरी जाने वाली रोड पर है, ये शांत और खूबसूरत जगह। अब धीरे घीरे एक हिल स्टेशन के रूप में ये अपनी पहचान बनाता जा रहा है। धनौल्टी देवदार के जंगल से घिरा है। अब देवदार का जंगल ही इसकी पहचान बन चुका है। यहां रहने के लिए कुछ होटल बन गये है। गढवाल मंडल टूरिज्म का गेस्ट हाउस भी है। शहर की भीड भीड से दूर आना चाहते हैं तो धनौल्टी आदर्श जगह है। मसूरी घूमने के बाद यहां ठहरा जा सकता है।

पर्यटन
------

धनौल्टी काफ़ी शान्तिपूर्ण स्थल के रूप में भी जानी जाती है जिस कारण यहाँ पर्यटकों की भीड़ अधिक रहती है। लंबी जंगली ढलानें, ठंडी व शांत हवाएँ, स्थानीय लोगों द्वारा की जाने वाली मेहमान नवाजी, मनमोहक मौसम, बर्फ से ढंके पहाड़ यहाँ की ख़ास विशेषताओं में शामिल हैं, जो इस जगह को सुकूनभरी छुट्टियाँ बिताने के लिए एक आदर्श जगह का दर्ज़ा देते हैं। देखने लायक़ जगहों में ईको-पार्क, सुरकंडा देवी, मन्दिर, हिमालयन वीवर्स, आदि शामिल हैं। सर्दियों में स्नो फॉल का मजा लेना चाहते हैं तो यहाँ जरूर जाएं। यहां देखने लायक जगह हैं। जैसे एप्पल गार्डन व्यूपाइंट घुड़सवारी का आप यहां आनंद ले सकते हैं। और यहां सालभर मौसम ठंडा रहता है। दिसंबर के बाद यहां बर्फबारी होना शुरू हो जाती है। धनोल्टी में कैम्पिंग की अच्छी सुविधा है।

यातायात और परिवहन
-----------------

### वायु मार्ग

देहरादून का जॉली ग्रांट हवाई अड्डा धनौल्टी से 82 किमी दूर स्थित है। और दिल्ली हवाई अड्डा करीब 400 किमी

### रेल मार्ग

धनौल्टी का नज़दीकी रेलवे स्टेशन देहरादून ही है, जो 60 किमी दूर है।

### सड़क मार्ग

सड़क मार्ग से धनौल्टी पहुँचने के लिए देहरादून से होते हुए बस से धनौल्टी पहुँच सकते हैं। ओला कैब लेकर आप धनोल्टी जा सकते हैं। और कुछ लोकल गाड़ियों के माध्यम से आप धनोल्टी पहुंच सकते हैं।

इन्हें भी देखें
---------------

* टिहरी गढ़वाल ज़िला

सन्दर्भ
-------

1. ↑  "Uttarakhand: Land and People," Sharad Singh Negi, MD Publications, 1995
2. ↑  "Development of Uttarakhand: Issues and Perspectives," GS Mehta, APH Publishing, 1999, ISBN 9788176480994
**ज्ञान क्रांति** की परिकल्पना मैरिलन फर्ग्यूसन द्वारा प्रदान किया गया था। यह विचार वैश्विक स्थिति में एक अपरिवर्तनीय बदलाव के आरोहण को संदर्भित करते हैं; एक मौलिक रूप से नई दुनिया का दृश्य जो प्राचीन काल से वर्तमान सफलता विज्ञान के माध्यम से अंतर्दृष्टि शामिल करता है। ब्राउन का कहना है कि क्रांति नई मशीनों के आंदोलन से नहीं बहती है; बल्कि, इसे मानव संदर्भ के मौलिक सुधार की आवश्यकता होगी जिसमें मशीनों का उपयोग किया जाता है। आखिरकार, जॉनसन ने देखा कि जब इस तरह के प्रतिमान बदलाव प्रत्येक कुछ सदियों में केवल एक बार होते हैं, तो वर्तमान स्वरूपों की सीमाओं से परे देखने के लिए एक दूरदर्शी होना चाहिए।

ज्ञान क्रांति एक वैश्विक पैमाने पर वैचारिक बदलाव है जिसको संदर्भित करती है। यह कई कृषि और औद्योगिक क्रांति की तुलना करते हैं। क्रांति उन बुनियादी चीजों को उत्पन्न करके मूल्य जोड़ने से मौलिक सामाजिक आर्थिक परिवर्तन के बारे में है, जो आखिरकार सीमित हैं, ज्ञान को बनाने और उपयोग करके मूल्य जोड़ना जो अनिश्चित काल तक बढ़ सकता है।

भौतिक संपत्ति के रूप में धन कम हो जाएगा, जबकि धन संपत्ति ज्ञान के रूप में धन होगा बढ़ना। दिमाग की शक्ति चीजों की क्रूर शक्ति का उपयोग करेगी। इसी तरह, जेरेमी रिफकिन इंगित करता है कि औद्योगिक युग ने माल और सेवाओं के आदान-प्रदान पर जोर दिया, आने वाली उम्र अवधारणाओं के आदान-प्रदान पर जोर देगी।

इस वैश्विक सामाजिक समुद्र परिवर्तन को समझने के परिप्रेक्ष्य से, सैवेज का कहना है कि बदलाव दृष्टिकोण, मूल्यों और मानदंडों में से एक है। यह केवल विचारों के संघर्ष के माध्यम से आएगा क्योंकि कई बदलाव परंपरागत दृष्टिकोण से उलझन में हैं और उन्हें औद्योगिक युग शब्दावली के साथ अवधारणा बनाना मुश्किल है।
क्रीमियाई तातारों का पारम्परिक तमग़ा
भारत के कुषाण सम्राट कनिष्क का तमग़ा
**तमग़ा** (मंगोल: Тамга, अंग्रेजी: Tamgha) मध्य एशिया, मंगोलिया और उसके आसपास के इलाक़ों में बसने वाले प्राचीन ख़ानाबदोश क़बीलों की संस्कृति में विशेष मोहरों और चिह्नों को कहा जाता था। यही शब्द इन लोगों से सम्पर्क रखने वाली बहुत सी अन्य संस्कृतियों में प्रवेश कर गया, जिनमें भारतीय उपमहाद्वीप, ईरान, तुर्की और कुछ अन्य देश शामिल हैं। हिन्दी में 'तमग़ा' शब्द का मतलब प्रमाण के रूप में दिए जाने वाले किसी भी विशेष चिह्न के लिए प्रयोग होता है, मसलन खेल में जीतने पर प्रमाण के रूप में मिलने वाले पदक (मेडल) को अक्सर 'तमग़ा' कहा जाता है। पारम्परिक रूप से सरकारी शुल्क अदा करने पर या अन्य सरकारी दस्तावेज़ों पर लगने वाली मोहर को भी उत्तर भारत में 'तमग़ा' कहा जाता था।

उच्चारण
-------

'तमग़ा' में बिंदु-वाले 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

उदाहरण
------

यह कुछ ओग़ुज़​ तुर्की क़बीलों के तमग़े हुआ करते थे -

* आक़ेव्ली क़बीलाआक़ेव्ली क़बीला
* आलायुन्त्लू क़बीलाआलायुन्त्लू क़बीला
* अफ़शार क़बीलाअफ़शार क़बीला
* बयात क़बीलाबयात क़बीला
* बायुन्दुर क़बीलाबायुन्दुर क़बीला
* बेगदिली क़बीलाबेगदिली क़बीला
* बूगदूज़ क़बीलाबूगदूज़ क़बीला
* चावूलदूर क़बीलाचावूलदूर क़बीला
* चेपनी क़बीलाचेपनी क़बीला
* दोदूरग़ा क़बीलादोदूरग़ा क़बीला
* दोगर क़बीलादोगर क़बीला
* एयमूर क़बीलाएयमूर क़बीला
* ईगदीर क़बीलाईगदीर क़बीला
* क़राएवली क़बीलाक़राएवली क़बीला
* क़ायी क़बीलाक़ायी क़बीला
* क़ीनीक़​ क़बीलाक़ीनीक़​ क़बीला
* पेचनेक क़बीलापेचनेक क़बीला
* सालूर क़बीलासालूर क़बीला
* याज़ीर क़बीलायाज़ीर क़बीला
* यीवा क़बीलायीवा क़बीला
* यूरेगीर क़बीलायूरेगीर क़बीला

इन्हें भी देखें
---------------

* मंगोल भाषा

सन्दर्भ
-------

1. ↑  A Dictionary Hindustani and English, John Shakespear, Parbury, Allen & Co, 1834, *... tamgha, s.m. 1. A stamp on gold, silver, &c. or a brand or mark on an animal. 2. A tax on travellers. 3. A royal grant or charter ...*
2. ↑  विद्यार्थी हिन्दी शब्दकोष, मीनाक्षी अग्रवाल, वीरेंद्र नाथ मंडल, पृष्ठ ९८, राजकमल प्रकाशन, २००४, आई॰ऍस॰बी॰ऍन॰ ९७८८१२६७०९२७४, *... तमग़ा पु॰ पदक, मैडल ...*
१८७० ईसवी के आसपास बनाया गया रूसी भाषा में तमन प्रायद्वीप का नक़्शा
**तमन प्रायद्वीप** (रूसी: Таманский полуостров, तमनस्कीय पोलूओस्त्रोव; अंग्रेज़ी: Taman Peninsula) रूस के क्रास्नोदार क्राय प्रशासनिक विभाग में स्थित एक प्रायद्वीप है। यह कॉकस क्षेत्र में स्थित है और इसके उत्तर में आज़ोव सागर, पश्चिम में केर्च जलडमरू तथा दक्षिण में कृष्ण सागर आता है। पश्चिम में केर्च जलडमरू के पार युक्रेन के क्रीमिया क्षेत्र का पूर्वतम हिस्सा (जो केर्च प्रायद्वीप कहलाता है) स्थित है। तेम्रयुक (Темрю́к, Temryuk) इस प्रायद्वीप का सबसे बड़ा शहर है।

इतिहास
------

तमन प्रायद्वीप पर बहुत सी ऐतिहासिक सभ्यताओं ने अपनी छाप छोड़ी है। यहाँ प्राचीन यूनान की बस्तियों के खँडहर मिले हैं। सन् १२३९ में इसपर मंगोल क़ब्ज़ा हो गया और आगे चलकर १४८३ में यह क्राइमियाई ख़ानत का भाग बना। १७८३ के बाद यहाँ उस्मानी साम्राज्य का बोलबाला था लेकिन उस शताब्दी के अंत में १७९१ में रूसी मूल के कोज़ाक सैनिकों ने इसपर क़ब्ज़ा कर लिया और इसे रूसी साम्राज्य का हिस्सा बना लिया। १७९२ में रूस ने इसे उस्मानियों को वापस कर दिया लेकिन १८२८ में यह फिर से रूस को मिल गया। रूस जब सोवियत संघ का हिस्सा बना तो यह उस देश का भाग था। १९४२ में द्वितीय विश्वयुद्ध के दौरान इसपर नात्ज़ी जर्मनी का नियंत्रण हो गया लेकिन सोवियत संघ की लाल सेना १९४३ में इसे वापस लेने में सफल हो गई।

इन्हें भी देखें
---------------

* क्रास्नोदार क्राय
* कॉकस
* आज़ोव सागर

सन्दर्भ
-------

1. ↑  Yet More Studies in the Ancient Greek Polis, Thomas Heine Nielsen, pp. 73, Franz Steiner Verlag, 1997, ISBN 978-3-515-07222-9, *... other Greek cities (Hermonassa, Kepoi, Patraeus) on the Taman Peninsula have ever been the subjects of special study ... Only in the 1980s was a survey of the whole Taman Peninsula undertaken to create an archaeological map. This survey showed that there are about 237 settlements of the Graeco-Roman and Mediaeval periods, more than 500 barrows and 150 km of ancient roads ...*
**तमांग रिपोर्ट**, मैट्रोपोलिटन मजिस्‍ट्रेट एस पी तमांग द्वारा बनाई गई रिपोर्ट हैं। इस रिपोर्ट में गुजरात पुलिस पर आरोप लगाए गए थे कि पुलिस ने जून 2004 में कालेज छात्रा इशरत जहां और उसके तीन दोस्‍तों जावेद गुलाम उर्फ प्रनेश कुमार पिल्‍ले, अमजद अली उर्फ राजकुमार अली राणा और जीशान जौहर, अब्‍दुल गनी को फर्जी मुठभेड़ में मार गिराया था। इस रिपोर्ट पर गुजरात उच्च न्यायालय ने ९ सितंबर, २००९ को रोक लगा दी।

विवरण
-----

तमांग रिपोर्ट के अनुसार फर्जी मुठभेड़ में गुजरात के तीन आई पी कैडर के लोग शामिल हैं। जिसमें तत्‍कालीन पुलिस कमिश्‍नर के आर कौशिक सहित पुलिस महकमें के ड्राइवर, कांस्‍टेबल समेत 28 लोग शामिल हैं। इशरत जहां की फर्जी मुठभेड़ में शामिल अतिरिक्‍त पुलिस आयुक्‍त डी.जी.वणजारा और ए.सी.पी डॉ॰ एन के अमीन सौहराबुद्दीन के फर्जी मुठभेड़ के मामले में राज्‍य की साबरमती जेल में सजा भोग रहे हैं।

प्रभाव
------

समयसारिणी
---------

रिपोर्ट के खिलाफ गुजरात राज्य सरकार की दलीलें
---------------------------------------------

गुजरात सरकार के प्रवक्ता जयनारायण व्यास ने कहा कि मजिस्ट्रेट तमांग की रिपोर्ट कानून के हिसाब से खराब है और उन्होंने उच्च न्यायालय द्वारा नियुक्त उच्च स्तरीय समिति के निष्कर्ष निकालने से पहले रिपोर्ट पेश कर अपने अधिकार क्षेत्र का उल्लंघन किया है।

इन्हें भी देखें
---------------

इशरत जहां मुठभेड़

सन्दर्भ
-------

1. 1 2  तमांग की रिपोर्ट पर शह मात का खेल[*मृत कड़ियाँ*]
2. ↑  इशरत मामला:गुजरात सरकार ने खारिज की जांच रिपोर्ट[*मृत कड़ियाँ*]

बाहरी कड़ियाँ
-------------